Source: https://e-justice.europa.eu/content_specialised_courts-19-fi-et.do?member=1
Timestamp: 2019-09-15 23:28:25+00:00
Document Index: 4641254

Matched Legal Cases: ['kohus ', 'kohus ', 'kohus\n', 'kohus ', 'kohus ', 'kohus ', 'kohus ', 'kohus ', 'kohus ']

Selles osas esitatakse teavet Soome erikohtute korralduse kohta.
Soomes on olemas erikohtud, mille ülesanded on sätestatud eri põhikirjades. Erikohtud loodi, et lahendada teatavaid asju, mida ei saa vaadata läbi üld- või halduskohtud, sest need nõuavad eriteadmisi. Erikohtute koosseisu kuuluvad tavaliselt asjaomase valdkonna spetsialistid. Erikohtud on:
turukohus;
ametialaste rikkumiste kõrgem kohus.
Töökohus lahendab vaidlusi, mis on seotud töölepingu seaduse, riigiteenistuja lepingu seaduse, kohaliku omavalitsuse teenistuja lepingu seaduse ja evangeelse luterliku kiriku teenistuses olevate avalike teenistujate lepinguid käsitleva seaduse tõlgendamisega. Töökohus arutab ka riigiteenistujate lepingute ja töötajate kollektiivlepingutega seotud vaidlusi.
Turukohus
Turukohus arutab tarbijakaitseseaduse, tarbijaküsimuste ombudsmani seaduse ja väärtpaberituru seaduse reguleerimisalasse kuuluvaid küsimusi. Turukohus lahendab ka vaidlusi, mis puudutavad krediidiasutuste ja ettevõtjate vahelisi lepinguid käsitleva seaduse reguleerimisalasse kuuluvad turustus- ja lepingutingimusi, ning tegeleb konkurentsipiirangute seaduse rikkumistega.
Kindlustuskohus on haldusõiguse alusel tegutsev erikohus. Ta arutab oma pädevusse kuuluvaid sotsiaalhoolekandeküsimustega seotud asju. Kindlustuskohus lahendab muu hulgas eri liiki ravi- ja õnnetusjuhtumikindlustusega seotud vaidlusi ning vaatab läbi pensionivaidluskomisjoni, õnnetusjuhtumikindlustuse vaidluskomisjoni, sotsiaalkindlustuse vaidluskomisjoni ja töötuskindlustuse vaidluskomisjoni otsuste peale esitatud kaebusi.
Ametialaste rikkumiste kõrgem kohus on erikohus, mis menetleb Soome valitsuse liikmete, ülemkohtu ja kõrgema halduskohtu kohtunike ning teatavate kõrgemate ametnike õigusvastase ametialase käitumise peale esitatud süüdistusi. Ametialaste rikkumiste kõrgem kohus tuleb kokku üksnes vajaduse korral.